Louise Bourgeois

**Louise Joséphine Bourgeois** (1911–2010) var en fransk-amerikansk kunstner som er kjent for edderkopplignende skulpturer som hun ga tittelen *Maman* (fransk for «mamma»). Disse skulpturene førte til at hun ofte ble omtalt som «Spiderwoman» («Edderkoppkvinnen»). Hun anses som grunnleggeren av retningen *bekjennende kunst* (engelsk: *«confessional art»*)

Bourgeois studerte matematikk og geometri på universitetet Sorbonne i Paris, før hun gikk over til å studere kunst. Senere studerte hun på Académie de la Grande Chaumière og flere andre kunstskoler. 

## Kunstneriske kjennetegn
Bourgeois begynte å lage skulpturer i 1940-årene, etter å ha flyttet til New York City sammen med sin amerikanske ektemann Robert Goldwater. Skulpturene hennes fra denne perioden er abstrakte, men beslektet med den menneskelige form, og de uttrykker temaer som svik, engstelse og ensomhet. Kunstnerskapet hennes er fullt ut selvbiografisk, inspirert av hennes traumatiske oppdagelse i barndommen av at hennes engelske guvernante også var elskerinnen til hennes far.

## Utstillinger og utmerkelser
San Francisco Museum of Modern Art (USA 1947) Art Institute of Chicago  (USA 1949), National Academy of Design ( New York City 1967), Storm King Art Center (USA 1972), Metropolitan Museum of Art ( New York City 1982), Albright-Knox Art Gallery (USA 1984), Dallas Museum of Art (USA 1992), San Francisco Museum of Modern Art (USA 1994), Galerie Rudolfinum (Praha 1995), Kemper Museum of Contemporary Art (USA 1997), Guggenheim Museum (Bibao 1999), Galleria d'arte moderna Palazzo Forti (Italia 2000), Tate Modern (London 2007), Centre Georges Pompidou (Paris 2008), Solomon R. Guggenheim Museum ( New York.[27] (2008), Inverleith House (Edinburgh 2008), National Museum of Capodimonte (Italia 2008), Maison de Balzac (Paris 2009), Fondazione Vedova (Italia 2010), Fondation Beyeler (Sveits 2011), Fundación Proa, Buenos Aires, Instituto Tomie Ohtake, São Paulo og Museu de Arte Moderna, Rio de Janeiro i 2011, National Gallery of Canada (Canada 2011), Qatar Museums Authority (Qatar 2012.[28])

Bourgeois har fått følgende utmerkelser Lifetime Achievement in Contemporary Sculpture Award (1991), National Medal of Arts (1997), National Order of the Legion of Honor (2008). I 2009 ble hun innvotert i National Women's Hall of Fame.

## Verker i Norge

**Heksemonumentet i Vardø**. Sammen med den sveitsiske arkitekten Peter Zumthor utformet Louise Bourgeois et monument til minne om ofrene for hekseprosessene i Vardø. Finnmark var det fylket i Norge der det ble avsagt flest dødsdommer over påståtte hekser. Heksemonumentet av Bourgeois/Zumthor er utformet for plassering på Steilneset på Vardøya i Vardø, der 91 dømte personer ble brent på bålet.

Minnestedet med installasjonen i glasspaviljongen «Flammehuset» og minnetavler i en 135 meter lang vandrehall, ble innviet sankthans 2011. På nettstedet *Nasjonale turistveger i Norge* er det flere fotografier og en nærmere beskrivelse av minnesmerket.

**”Eyes”** fra 1997 er utplassert i Tjuvholmen skulpturpark .
Skulpturen består av to svarte granittkuler, som ser ut som to øyne. De er begge nær to meter høye

## Referanser


## Eksterne lenker
* 
* 
*  «Louise Bourgeois, Influential Sculptor, Dies at 98», 31. mai 2010, The New York Times